(An holl a oar piv e oa ar marichal Philippe Pétain. Greomp ur sell war a-dreñv.    Hemañ, ganet e 1856, hag eñ bet e skol an ofiserien, a oa deuet da vezañ tamm-ha-tamm rener armeoù ar Frañs a  chounezas e Verdun e 1916, ha graet e veze    anezhañ « Trecher Verdun ».  Da heul ar Brezel Bed Kentañ e teuas da vezañ brudet da vat e-mesk ar Frañsizien hag ar re all. Eus penn-rener an armeoù e voe anvet kannad e Bro-Spagn hag alese ministr er gouarnamant. Gant sikour Pierre Laval e voe lakaet da benn-Stad ar Frañs e 1940, pa voe diskaret galloudoù ar parlamant ha fiziet anezhe ennañ hag en e vinistred. Ur seurt diktatouriezh a voe savet hag a genlabouras, dre gaer pe dre heg, gant gouarnamant nazi Alamagn betek, zoken, kas bernioù tud da lazhañ dar champoù kreizenniñ. Dindan renerezh gouarnamant Vichy eo e voe disrannet bro Naoned eus Breizh. Eus a drecher ur brezel bras ech eas Pétain da drechad ar brezel bras all, ha barnet e voe dar marv e 1945.  Mervel a reas war Enez Yeu en 1951.)